સેપ્ટના નિવૃત્ત પ્રોફેસર રવિન્દ્ર વસાવડાના નેતૃત્વ હેઠળ બનેલી ટીમે અમદાવાદનો આ દસ્તાવેજ બનાવવા માટે છ વર્ષનો સમય લીધો હતો. આ દસ્તાવેજ પર અમદાવાદ મ્યુનિસિપલ કોર્પોરેશન (AMC)ની હેરિટેજ કન્ઝર્વેશન કમિટીએ મંજૂરીની મહોર મારી હતી. ગયા સપ્ટેમ્બરમાં ઇન્ટરનેશનલ કાઉન્સિલ ઓન મોન્યુમેન્ટ્સ એન્ડ સાઈટ્સ (ICOMOS)ના સભ્ય ડો. એડેલ ફરહાંગી શબેસ્તરીએ કોટ વિસ્તારનું નીરિક્ષણ કર્યું હતું. WHCની નોટ મુજબ અમદાવાદના ઐતિહાસિક ઇમારતોનું દસ્તાવેજીકરણ, ખાસ કરીને લાકડાના ઘરની વિગતો પૂરી નથી અને કેટલીક જગ્યાએ તો આ વિગતો ખોટી પણ છે. WHCએ હેરિટેજ અને વિઝિટર મેનેજમેન્ટ પ્લાનની વિગતો જુદી-જુદી આપવા પણ જણાવ્યું છે. WHCએ અમદાવાદ મ્યુનિસિપલ કોર્પોરેશનને કોટ વિસ્તારની હદો ફરીથી નક્કી કરવા જણાવ્યું છે.